Ντέρμπι Άρη – Ηρακλή Θεσσαλονίκης

Ως ντέρμπι **Άρης – Ηρακλής Θεσσαλονίκης** αναφέρεται η αθλητική αναμέτρηση μεταξύ του Άρη Θεσσαλονίκης και του Ηρακλή Θεσσαλονίκης κατά κύριο λόγο στο ποδόσφαιρο. Θεωρείται ως ένα από τα 3 κλασικά ντέρμπι της Θεσσαλονίκης με τις 2 ομάδες να είναι εκ των πιο δημοφιλών και επιτυχημένων της πόλης μαζί με τον Π.Α.Ο.Κ.. 

## Ιστορία
### Άρης Θεσσαλονίκης
[μικρογραφία|180x180εσ|Το [λογότυπο του Α.Σ. Άρης Θεσσαλονίκης]]

Ο Άρης ιδρύθηκε στις 25 Μαρτίου 1914 στην περιοχή του Βότση στην Καλαμαριά. Ιδρυτές του ήταν Έλληνες μαθητές του Ελληνικού Γυμνασίου που στεγαζόταν τότε στην Καμάρα. Υπήρξε το πρώτο σωματείο που ιδρύθηκε μετά την απελευθέρωση της πόλης το 1912 και αγκάλιασε στις τάξεις του αθλητές από όλες της εθνικότητες της πολυπολιτισμικής τότε Θεσσαλονίκης. Αν και ιδρύθηκε στην Καλαμαριά η έδρα της ομάδας είναι το Γήπεδο «Κλεάνθης Βικελίδης» στην συνοικία του Χαριλάου από το 1951 όταν κατασκευάστηκε κάνοντας τον Άρη την πρώτη ομάδα με ιδιόκτητο γήπεδο στην Θεσσαλονίκη.

Ο Άρης έχει κατακτήσει τρείς φορές το πρωτάθλημα Ελλάδας (1928, 1932, 1946) και μια φορά το Κύπελλο (1970). Έχει αγωνιστεί στις Ευρωπαϊκές διοργανώσεις αντιμετωπίζοντας και νικώντας κατά καιρούς μεγάλες αντιπάλους όπως η Περούτζια, η Μπενφίκα και η Ατλέτικο Μαδρίτης. Έχει τερματίσει στην δεύτερη θέση του πρωταθλήματος τέσσερις φορές ενώ έχει βρεθεί και δέκα φορές στην τρίτη θέση. Έχει αγωνιστεί συνολικά σε δέκα τελικούς Κυπέλλου. Έχει γνωρίσει τον υποβιβασμό τρείς φορές (1996–1997, 2004–2005, 2013–2014) ενώ έχει κατακτήσει μια φορά το πρωτάθλημα Β΄ Εθνικής (1997–1998) και μια φορά το πρωτάθλημα Γ΄ Εθνικής (2015–2016). Τέλος ο Άρης είναι πολυνίκης της Ε.Π.Σ. Μακεδονίας αφού κατακτήσει τα 12 από τα 31 που διεξήχθησαν πριν την καθιέρωση των Εθνικών πρωταθλημάτων.

### Ηρακλής Θεσσαλονίκης
[μικρογραφία|180x180εσ|Το [λογότυπο του Γ.Σ. Ηρακλής Θεσσαλονίκης]]

Ο Ηρακλής Θεσσαλονίκης που ιδρύθηκε στις 29 Νοεμβρίου 1908 αποτελεί το πρώτο αθλητικό σωματείο που ιδρύθηκε στη Θεσσαλονίκη η οποία ακόμα τότε βρισκόταν υπό Οθωμανική κατοχή. Παραδοσιακά θεωρείτε η ομάδα των "Μπαγιάτηδων" δηλαδή των γηγενών Θεσσαλονικέων. Παρά το γεγονός ότι είναι ο σύλλογος με την περισσότερη ακίνητη περιουσία στην Ελλάδα (Μίκρα και Χορτατζήδες) δεν διαθέτει ιδιόκτητο ποδοσφαιρικό γήπεδο και αγωνίζεται από το 1960 στο Καυταντζόγλειο Εθνικό Στάδιο το οποίο ανήκει στην Ελληνική Ολυμπιακή Επιτροπή.

Η ομάδα ποδοσφαίρου έχει κατακτήσει 1 Κύπελλο Ελλάδας το 1976 και η καλύτερη θέση που έχει λάβει στο Πρωτάθλημα Ελλάδας είναι η 3η την σεζόν 1983–1984 ενώ την φανέλα της ομάδας έχει φορέσει ίσως ο καλύτερος Έλληνας ποδοσφαιριστής στην ιστορία ο Βασίλης Χατζηπαναγής. Ο Ηρακλής Θεσσαλονίκης, αν και δεν έχει υποβιβαστεί ποτέ αγωνιστικά από την Α΄ Εθνική, 3 φορές έχει αποβληθεί από το Πρωτάθλημα Ελλάδας. Συγκεκριμένα, το 1980 για απόπειρα δωροδοκίας στον ποδοσφαιριστή του Π.Α.Ο.Κ. Φιλώτα Πέλλιο και το 2011 καθώς κατηγορήθηκε ότι προσκόμισε πλαστή φορολογική ενημερότητα για να μπορεί να κάνει μεταγραφές. Από τον τελευταίο δε υποβιβασμό του το 2017, που προήλθε ως συνέπεια για την έλλειψη εξασφάλισης άδειας συμμετοχής στο Πρωτάθλημα Ελλάδας λόγο χρεών, δεν έχει καταφέρει να επιστρέψει ακόμα στην Α΄ Εθνική. Αν και έχει φτάσει κοντά δεν έχει καταφέρει να φτάσει σε φάση ομίλων ευρωπαϊκής διοργάνωσης αλλά είναι η μοναδική ομάδα της Θεσσαλονίκης που κατέχει διεθνή τίτλο στο ποδόσφαιρο έστω και αν μιλάμε για το Κύπελλο Βαλκανίων το οποίο κατέκτησε το 1985 κερδίζοντας με 4–1 την Άρτζες Πιτέστι από τη Ρουμανία στον τελικό.

## Αναμετρήσεις
Οι δύο ομάδες τέθηκαν αντιμέτωπες ανεπίσημα για πρώτη φορά για το Κύπελλο Χριστουγέννων της Χ.Α.Ν.Θ. στις 7 Ιανουαρίου 1924. Ο Ηρακλής επικράτησε με 2-0 του Άρη που λίγο πριν την ολοκλήρωση της αναμέτρησης αποχώρησε θεωρώντας αντιαθλητικό και σκληρό τον τρόπο που αγωνίζονταν οι παίκτες του Ηρακλή. Με την νίκη αυτή ο Ηρακλής προκρίθηκε στον τελικό αλλά αν κατέκτησε ή όχι το τρόπαιο δεν έγινε γνωστό. Ο Άρης "εκδικήθηκε" τον Ηρακλή λίγους μήνες αργότερα όταν τον κέρδισε με 4-1 στον τελικό του πρωταθλήματος Ε.Π.Σ. Μακεδονίας στις 11 Μάϊου. Αμφότεροι οι αγώνες διεξήχθησαν στο Γήπεδο του Ηρακλή που βρισκόταν εκεί που βρίσκονται σήμερα οι φοιτητικές εστίες του Αριστοτελείου Πανεπιστήμιου. 

### Συνολικά Αποτελέσματα
#### [[Ένωση Ποδοσφαιρικών Σωματείων Μακεδονίας|Πρωτάθλημα Ε.Π.Σ. Μακεδονίας]]

#### [[Πρωτάθλημα Ελλάδας ποδοσφαίρου ανδρών|Πανελλήνιο Πρωτάθλημα (1927–1959)]]

#### [[Πρωτάθλημα Ελλάδας ποδοσφαίρου ανδρών|Πρωτάθλημα Ελλάδας (1959–Σήμερα)]]

#### [[Κύπελλο Ελλάδας (ποδόσφαιρο ανδρών)|Κύπελλο Ελλάδας]]

## Στατιστικά επίσημων αγώνων

#### Συνολικά

## Τίτλοι

## Σημειώσεις


## Πηγές
* 
* 
* 

## Δείτε επίσης
* Ηρακλής Θεσσαλονίκης (ποδόσφαιρο ανδρών)
* Άρης Θεσσαλονίκης (ποδόσφαιρο ανδρών)

## Εξωτερικοί σύνδεσμοι
* 
* 

Κατηγορία:Ηρακλής Θεσσαλονίκης (ποδόσφαιρο)
Κατηγορία:Άρης Θεσσαλονίκης (ποδόσφαιρο)
Κατηγορία:Ποδοσφαιρικά παιχνίδια ελληνικών ομάδων
Κατηγορία:Ποδοσφαιρικά ντέρμπι στην Ελλάδα
Κατηγορία:Αθλητισμός στη Θεσσαλονίκη